
Valsts vietējā autoceļa V542 Konecpole - Vertulova posma no  0,000. km līdz 12,350. km (abās pusē) ceļu zemes nodalījuma joslas (kadastra apzīmējums 68600030098, 68600070037, 68920080154, 68920080108, 68920090081) apauguma likvidēšanas darbu 

2026. gada 15. septembra IZSOLES NOTEIKUMI

1. Šie noteikumi nosaka kārtību, kādā tiek veikta valsts vietējā autoceļa V542 Konecpole – Vertulova posma no 0,000. km līdz 12,350. km (abās pusēs) ceļu zemes nodalījuma joslas apauguma (koki un krūmi) likvidēšanas darbu (turpmāk – Darbi) izsole valsts īpašuma robežās (kadastra apzīmējums 68600030098, 68600070037, 68920080154, 68920080108, 68920090081).
2. Darbi ietver ceļu zemes nodalījuma joslā augošu koku un krūmu nociršanu un aizvākšanu.

3. Izsoli izsludina valsts sabiedrības ar ierobežotu atbildību “Latvijas Valsts ceļi” (turpmāk – LVC) tīmekļa vietnē (www.lvceli.lv) ne vēlāk kā 20  dienas pirms izsoles dienas.

4. Izsoles noteikumus un līguma paraugu publicē LVC tīmekļa vietnē (www.lvceli.lv) un tie ir publiski pieejami attiecīgajā LVC reģionālajā nodaļā.

5. Izsoles dalībniekiem ir tiesības pirms izsoles apskatīt dabā izsolāmo ceļu zemes nodalījuma joslas posmu un veikt kontroles novērtējumu. LVC nosaka vismaz vienu apskates datumu, ievērojot, ka ceļu zemes nodalījuma joslas posma apskate veicama ne vēlāk kā četras darba dienas pirms izsoles dienas.

6. Lai pretendētu slēgt līgumu par Darbu veikšanu, dalībnieks attiecīgajā LVC reģionālajā nodaļā iesniedz aizpildītu iesniegumu par apauguma likvidēšanas valsts autoceļa ceļu zemes nodalījuma joslā darbu veikšanu.

7. Iesniegumu var iesniegt elektroniski uz e-pastu latgale@lvceli.lv, pa pastu vai personīgi līdz 2026. gada 15. septembrim plkst. 10:00. Pa pastu sūtīta, vai personīgi iesniegta iesnieguma saņemšanu apliecina dokumenta reģistrēšanas datums un laiks LVC reģionālajā nodaļā. Elektroniska dokumenta saņemšanu apliecina ienākošā e-pasta saņemšanas datums un laiks.

8. Piedāvājumu izvērtēšanas un izsoles uzvarētāja noteikšanas kritēriji ir:
8.1. apauguma likvidēšanai plānotais laika periods (kalendāro dienu skaits no darbu uzsākšanas datuma);
8.2. iepriekšējā pieredze Darbu veikšanā (izvērtējot pieredzi tiek ņemts vērā vai pēdējo divu gadu laikā ir sastādīti defektu akti par bojātu valsts autoceļu, ceļa aprīkojumu, ceļu zemes nodalījuma joslu, gaisvadu sakaru vai elektropārvades līnijām, aizsargājamu dabas objektu (koku) vai dabas pieminekli, nesakārtotu ceļu zemes nodalījuma joslu).









9. Kritēriju piemērošana notiek pēc principa:
	Kritērijs
	Rādītājs
	Punkti

	Darbam plānotais laika periods (kalendāro dienu skaits no darbu uzsākšanas datuma)
	Īsākais
	50

	
	Katrs nākamais īsākais
	(- 5 punkti no 50)

	Iepriekšējā pieredze
	Pretendentam (ar iepriekšēju pieredzi LVC līdzīgos objektos) nav sastādīti defektu akti 
	50

	
	Jauns pretendents
	40

	
	Pretendents ar iepriekš sastādītu/-iem defektu aktu/-iem

	5

	
	Pirms termiņa izbeigts līgums
	0

	
	Nodarīts zaudējums trešajām personām
	0



[bookmark: _Hlk525117771]10. Ja izsolē pieteicies tikai viens pretendents un viņa iegūto punktu summa nepārsniedz 80 punktus, tiek uzskatīts, pretendents neatbilst 9. punktā noteiktajiem kritērijiem un līgums netiek slēgts.
 
11. Ja pēc visu piedāvājumu izvērtēšanas tiek konstatēts, ka vairāki izsoles dalībnieki ir ieguvuši vienādu punktu skaitu, tad par uzvarētāju atzīst to dalībnieku, kurš piedāvājumu ir iesniedzis pirmais.

12. Lēmumu par pretendenta izvēli Darbu veikšanai pieņem attiecīgās LVC reģionālās nodaļas vadītājs.

13. Dalībniekiem izsoles rezultātus paziņo rakstiski piecu darbdienu laikā un uzaicina izsoles uzvarētāju noslēgt līgumu par Darbu veikšanu.

14. Darbu veikšanas līgumu paraksta izsoles uzvarētājs un LVC valdes priekšsēdētājs (vai cits pilnvarots valdes loceklis).

[bookmark: _Hlk222390881][bookmark: _Hlk222390997]15. Slēdzot līgumu par Darbu veikšanu, juridiskās personas LVC iesniedz dokumentu, kurš apliecina pārstāvības tiesību sadali valdei, ja juridisku personu pārstāv vairāki valdes locekļi kopā un viņi ir vienojušies par pārstāvības tiesību sadali.

16. Slēdzot līgumu par Darbu veikšanu fiziskās personas uzrāda personu apliecinošu dokumentu (pasi vai personas apliecību). 

17. Izsoles dalībnieks var neiesniegt šo noteikumu 15. punktā minētos dokumentus atkārtoti, ja tie iesniegti jau iepriekš un to derīguma termiņš nav beidzies, kā arī to saturs ir atbilstošs pieprasītajam.

18. Iesniegt sūdzību par izsoles norisi vai apstrīdēt lēmumu par izsoles rezultātu var LVC valdes priekšsēdētājam 10 darbdienu laikā no attiecīgā lēmuma pieņemšanas brīža.

VSIA  “Latvijas Valsts ceļi”
Latgales reģionālās nodaļas vadītājs
Jānis Freibergs

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


Apstiprināts ar LVC 2026.gada 25.februāra rīkojumu Nr.64
